
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 373 

22 Ιουνίου 2012 


ΔΙ ΑΚΗΡΥΞΕ ΙΣ 

(ΐ) 

ΟΡΓΑΝΙΣΜΟΣ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ 
ΝΕΟΛΑΙΑΣ ΔΗΜΟΥ ΑΘΗΝΑΙΩΝ 

Αριθμ. 8139 

Η Πρόεδρος του Οργανισμού Πολιτισμού Αθλητισμού 
και Νεολαίας Δήμου Αθηναίων προκηρύσσει Ανοικτό 
Διαγωνισμό με σφραγισμένες προσφορές, και συ¬ 
μπλήρωση τιμολογίου για την ανάληψη της εργασίας 
«Φύλαξη χώρων όπου διοργανώνονται εκδηλώσεις του 
ΟΠΑΝΔΑ» σύμφωνα με τις Τεχνικές προδιαγραφές και 
τους όρους που υπάρχουν στην μελέτη της Δ/νσης των 
Οικονομικών Υπηρεσιών του Οργανισμού Πολιτισμού 
Αθλητισμού και Νεολαίας του Δήμου Αθηναίων με αριθ. 
487/8014/15.6.2012 και θα διεξαχθεί στις 4/7/2012 ημέρα 
Τετάρτη και από ώρας 12:00 ως 12:30, σύμφωνα με τις 
διατάξεις του Π.Δ. 28/1980, Ν. 3463/06. 

• Η επιλογή του αναδόχου θα γίνει σύμφωνα με τη 
χαμηλότερη τιμή. 

• Στο διαγωνισμό δικαίωμα συμμετοχής έχουν φυσικά 
και νομικά πρόσωπα καθώς και κοινοπραξίες φυσικών ή 
νομικών προσώπων, που είναι επαγγελματίες του αντι¬ 
κειμένου του διαγωνισμού και παρέχουν εχέγγυο άρτιας 
εκτέλεσης της σύμβασης. 

• Κανείς δεν μπορεί να εκπροσωπήσει στην ίδια Δη¬ 
μοπρασία περισσότερες από μια εταιρείες ή κοινοπρα¬ 
ξίες. Δεν μπορεί επίσης να συμμετέχει για δικό του 
λογαριασμό ο εκπρόσωπος διαγωνιζομένου ή το μέλος 
Δ.Σ. διαγωνιζομένου νομικού προσώπου. Δεν μπορεί να 
συμμετέχει στο διαγωνισμό για δικό του λογαριασμό 
υπάλληλος διαγωνιζομένου νομικού προσώπου ή ειδικοί 
σύμβουλοι που μισθοδοτούνται ή αμείβονται με οποιο- 
δήποτε τρόπο από την εταιρεία αυτή. 

• Βασικοί όροι συμμετοχής των υποψηφίων: 

Α. Οι Έλληνες πολίτες - Φυσικά πρόσωπα (ατομικές 
επιχειρήσεις) 

1. Εγγυητική Επιστολή Συμμετοχής στο Διαγωνισμό 
αναγνωρισμένης Τράπεζας ή ΤΣΜΕΔΕ ή γραμμάτιο συ- 
στάσεως παρακαταθήκης του ΤΠΚΔ για ποσό ίσο με 
το 5% του Ενδεικτικού Προϋπολογισμού συμπερ. ΦΠΑ 
23% (Άρθρο 15 παρ. 8 του Π.Δ. 28/80 όπως η παρ. αυτή 
προστέθηκε με την παρ. 2 του άρθρου 2 του Π.Δ. 1188/81) 
και η οποία θα συνταχθεί κατά τον τύπο που ισχύει για 


το Δημόσιο (όπως ο τύπος αυτός ορίζεται από τις δια¬ 
τάξεις των παρ. 3 και 4 του άρθρου 25 Π.Δ. 394/96). 

2. Πιστοποιητικό αρμόδιας δικαστικής ή διοικητικής 
αρχής από το οποίο να προκύπτει ότι δεν τελούν υπό 
πτώχευση, αναγκαστική διαχείριση, πτωχευτικό συμβι¬ 
βασμό ή άλλη ανάλογη κατάσταση και επίσης ότι δεν 
τελούν υπό διαδικασία κήρυξης σε πτώχευση ή έκδοσης 
απόφασης αναγκαστικής διαχείρισης ή πτωχευτικού 
συμβιβασμού ή υπό άλλη ανάλογη διαδικασία. 

3. Πιστοποιητικό αρμόδιας κατά περίπτωση αρχής 
από το οποίο να προκύπτει ότι είναι ενήμεροι ως προς 
τις υποχρεώσεις τους που αφορούν τις εισφορές της 
κοινωνικής ασφάλισης και ως προς τις φορολογικές 
υποχρεώσεις τους κατά την ημερομηνία διενέργειας 
του διαγωνισμού. 

4. Σε περίπτωση εγκατάστασης τους στην αλλοδαπή 
τα δικαιολογητικά των παραπάνω εδαφίων (2) και (3) 
εκδίδονται με βάση την ισχύουσα νομοθεσία της χώρας 
που είναι εγκαταστημένοι, από την οποία και εκδίδεται 
το σχετικό πιστοποιητικό. 

5. Πιστοποιητικό του οικείου Επιμελητηρίου με το 
οποίο πιστοποιείται η εγγραφή τους σε αυτό και το 
ειδικό επάγγελμά τους, που θα έχει εκδοθεί το πολύ 
έξι (6) μήνες πριν από την ημερομηνία διενέργειας του 
διαγωνισμού. 

6. Υπεύθυνη δήλωση Ν. 1599/1986 ότι κατά την ημερο¬ 
μηνία διενέργειας του διαγωνισμού: 

α) Δεν εκτίουν ποινή αποκλεισμού από τις προμήθειες 
του δημοσίου τομέα και των Ο.Τ.Α. 

7. β) Δεν έχουν καταδικαστεί για αδίκημα σχετικό με 
την άσκηση της επαγγελματικής δραστηριότητας. 

Β. Οι αλλοδαποί 

1. Εγγυητική επιστολή συμμετοχής στο διαγωνισμό. 

2. Απόσπασμα ποινικού μητρώου ή ισοδύναμου εγ¬ 
γράφου αρμόδιας διοικητικής ή δικαστικής αρχής της 
χώρας εγκατάστασής τους, έκδοσης του τελευταίου 
τριμήνου, από το οποίο να προκύπτει ότι δεν έχουν 
καταδικασθεί για αδίκημα σχετικό με την άσκηση της 
επαγγελματικής τους δραστηριότητας. 

3. Πιστοποιητικό της κατά περίπτωση αρμόδιας διοικη¬ 
τικής ή δικαστικής αρχής από το οποίο να προκύπτει ότι 
δεν συντρέχουν οι περιπτώσεις (2) και (3) του εδαφίου 
Α της παραγράφου αυτής. 

4. Πιστοποιητικό της αρμόδιας αρχής της χώρας εγκα¬ 
τάστασής τους περί εγγραφής τους στα μητρώα του 

οικείου επιμελητηρίου ή σε ισοδύναμους επαγγελματι¬ 
κούς καταλόγους. 

5. Υπεύθυνη δήλωση Ν. 1599/1986 ότι κατά την ημερο¬ 
μηνία διενέργειας του διαγωνισμού δεν εκτίουν ποινή 
αποκλεισμού από τις προμήθειες του ελληνικού δημο¬ 
σίου τομέα και των Ο.Τ.Α. 

6. Υπεύθυνη δήλωση του Ν. 1599/86 για τις εγγυήσεις 
που προσφέρει ο διαγωνιζόμενος, όπως προβλέπονται 
στην περίπτωση 6α του εδαφίου Α της παραγράφου 
αυτής. 

Γ. Τα νομικά πρόσωπα (ημεδαπά ή αλλοδαπά) 

1. Όλα τα παραπάνω δικαιολογητικά των εδαφίων (Α) 
και (Β) αντίστοιχα, εκτός του αποσπάσματος ποινικού 
μητρώου ή του ισοδύναμου προς τούτο εγγράφου. 

2. Πιστοποιητικό της κατά περίπτωση αρμόδιας δικα¬ 
στικής ή διοικητικής αρχής της χώρας εγκατάστασής 
τους, από το οποίο να προκύπτει ότι δεν τελούν υπό 
εκκαθάριση και υπό διαδικασία έκδοσης απόφασης ανα¬ 
γκαστικής εκκαθάρισης. 

Δ. Οι Συνεταιρισμοί 

1. Εγγυητική επιστολή συμμετοχής στο διαγωνισμό. 

2. Βεβαίωση εποπτεύουσας αρχής ότι ο συνεταιρισμός 
λειτουργεί νόμιμα. 

3. Πιστοποιητικό αρμόδιας δικαστικής ή διοικητικής 
αρχής από το οποίο να προκύπτει ότι δεν συντρέχουν 
οι περιπτώσεις (2) και (3) του εδαφίου (Α) της παρα¬ 
γράφου αυτής. 

4. Πιστοποιητικό της κατά περίπτωση αρμόδιας δικα¬ 
στικής ή διοικητικής αρχής της χώρας εγκατάστασής 
τους, από το οποίο να προκύπτει ότι δεν τελούν υπό 
εκκαθάριση και υπό διαδικασία έκδοσης απόφασης ανα¬ 
γκαστικής εκκαθάρισης. 

5. Υπεύθυνη δήλωση του Ν. 1599/86 για τις εγγυήσεις 
που προσφέρει ο διαγωνιζόμενος, όπως προβλέπονται 
στην περίπτωση 6 του εδαφίου Α της παραγράφου 
αυτής. 

Ε. Οι ενώσεις προμηθευτών που υποβάλλουν κοινή 
προσφορά 

1. Εγγυητική επιστολή συμμετοχής στο διαγωνισμό. 

2. Όλα τα παραπάνω κατά περίπτωση δικαιολογητικά 
για κάθε προμηθευτή που συμμετέχει στην ένωση. 

3. Η ένωση προμηθευτών υποβάλλει κοινή προσφο¬ 
ρά, η οποία υπογράφεται υποχρεωτικά είτε από όλους 
τους προμηθευτές που αποτελούν την ένωση, είτε από 
εκπρόσωπό τους εξουσιοδοτημένο με συμβολαιογρα¬ 
φική πράξη. Στην προσφορά απαραιτήτως πρέπει να 
αναγράφεται η ποσότητα του υλικού ή το μέρος αυτού 
που αντιστοιχεί στον καθένα από το σύνολο της προ¬ 
σφοράς. Με την υποβολή της προσφοράς κάθε μέλος 
της ένωσης ευθύνεται εις ολόκληρο. 

• Η παρούσα μελέτη αφορά την εκτέλεση εργασίας 
«Φύλαξη χώρων του Οργανισμού» και ορίζεται από την 
υπογραφή της Σύμβασης και έως το τέλος του έτους. 

Προκειμένου να υλοποιηθούν τα προγράμματα και 
οι εκδηλώσεις του ΟΠΑΝΔΑ, απαιτείται η φύλαξη σε 
βάρδιες (πρωινές, απογευματινές, βραδινές) είτε σε 
ανοιχτούς χώρους που θα γίνουν οι εκδηλώσεις ή σε 
χώρους του Οργανισμού. Επίσης είναι απαραίτητη η φύ¬ 
λαξη των περιφερειακών χώρων του ΟΠΑΝΔΑ. Η φύλαξη 
θα γίνεται κατόπιν εντολής της υπηρεσίας. 

ΚΤΙΡΙΑ ΠΟΛΛΑΠΛΩΝ ΠΟΛΙΤΙΣΤΙΚΩΝ ΧΡΗΣΕΩΝ ΣΤΟ 
ΜΕΤΑΞΟΥΡΓΕΙΟ 

(Μυλλέρου και Λεωνιδίου) 


ΚΤΙΡΙΟ Α' 

Βασική φύλαξη: 

154 Καθημερινές ημέρες χ 16 Ώρες Ημερήσιες 
154 Καθημερινές ημέρες χ 16 Νυκτερινές 
30 Κυριακές αργίες ημέρες χ 16 Ώρες Ημερήσιες 
30 Κυριακές αργίες ημέρες χ 16 Ώρες Νυκτερινές 
(Περιλαμβάνεται ένας νυκτοφύλακας για το ΟοπΙιόΙ 
ΙΒΜ από 22:00 - 6:00). 

ΚΤΙΡΙΟ Β' 

154 Καθημερινές ημέρες χ 16 Ώρες Ημερήσιες 
154 Καθημερινές ημέρες χ 8 Νυκτερινές 
30 Κυριακές αργίες ημέρες χ 16 Ώρες Ημερήσιες 
30 Κυριακές αργίες ημέρες χ 8 Ώρες Νυκτερινές 
ΚΤΙΡΙΟ ΠΛΑΤΕΙΑΣ ΚΟΥΜΟΥΝΔΟΥΡΟΥ 
(Πειραιώς 51) 

154 Καθημερινές ημέρες χ 16 Ώρες Ημερήσιες 
154 Καθημερινές ημέρες χ 8 Νυκτερινές 
30 Κυριακές αργίες ημέρες χ 16 Ώρες Ημερήσιες 
30 Κυριακές αργίες ημέρες χ 8 Ώρες Νυκτερινές 
ΚΤΙΡΙΟ ΤΕΧΝΩΝ 

(Βασ. Σοφίας- Πάρκο Ελευθερίας) 

154 Καθημερινές ημέρες χ 8 Νυκτερινές 
30 Κυριακές αργίες ημέρες χ 8 Ώρες Νυκτερινές 

4. ΓΗΠΕΔΟ 3ΚΑΤΕ ΦΙΛΗΜΩΝΟΣ Λ. ΑΛΕΞΑΝΔΡΑΣ 
(Φιλήμωνος και Αλεξάνδρας) 

154 Καθημερινές ημέρες χ 8 Ώρες Ημερήσιες 

30 Κυριακές αργίες ημέρες χ 8 Ώρες Ημερήσιες 

ΑΠΟΘΗΚΕΣ ΚΗΦΙΣΟΥ 162 

154 Καθημερινές ημέρες χ 8 Νυκτερινές 

30 Κυριακές αργίες ημέρες χ 8 Ώρες Νυκτερινές 

ΚΕΝΤΡΙΚΗ ΒΙΒΛΙΟΘΗΚΗ 

(Δομοκού 2 Σταθμός Λαρίσης) 

54 Καθημερινές ημέρες χ 8 Νυκτερινές 
30 Κυριακές αργίες ημέρες χ 8 Ώρες Νυκτερινές 
154 Καθημερινές ημέρες χ 8 Ώρες Ημερήσιες 
30 Κυριακές αργίες ημέρες χ 8 Ώρες Ημερήσιες 
ΠΟΛΙΤΙΣΤΙΚΟ ΚΕΝΤΡΟ ΜΕΛΙΝΑ 
(Ηρακλειδών και Θεσσαλονίκης, Θησείο) 

122 Ώρες Καθημερινές Ημερήσιες 
32 Ώρες Καθημερινές Νυκτερινές 
44 Ώρες Κυριακές αργίες Ημερήσιες 
8 Ώρες Κυριακές αργίες Νυκτερινές 
ΓΙΑ ΕΚΤΑΚΤΕΣ ΕΚΔΗΛΩΣΕΙΣ ΚΑΙ ΑΝΑΓΚΕΣ 
200 Ώρες Καθημερινές Ημερήσιες 
200 Ώρες Καθημερινές Νυκτερινές 
200 Ώρες Κυριακές αργίες Ημερήσιες 
100 Ώρες Κυριακές αργίες Νυκτερινές 

• Οι προσφορές ισχύουν και δεσμεύουν τους συμμε- 
τέχοντες για 30 ημέρες από την ημερομηνία υποβολής 
τους. 

• Αντιπροσφορές δεν γίνονται δεκτές και αν υποβλη¬ 
θούν απορρίπτονται. 

• Ο προϋπολογισμός της δαπάνης ανέρχεται στο 
ποσό των 224.196,28 €, συμπ. Φ.Π.Α. 23% που θα επιβα¬ 
ρύνουν τον κωδικό Κ.Α. 6495.004 του προϋπολογισμού 
του ΟΠΑΝΔΑ οικονομικού έτους 2012. Πληροφορίες για 
τον διαγωνισμό παρέχονται στα γραφεία του ΟΠΑΝΔΑ 
Ακαδημίας 50, Αίθουσα Γύζη - 1ος ορ. (τηλ. 210 3616674) 
κατά τις εργάσιμες ημέρες και ώρες. 

• Όσοι επιθυμούν να λάβουν μέρος στο διαγωνισμό θα 
πρέπει να υποβάλουν προσφορές είτε με αυτοπρόσωπη 
ή δια πληρεξουσίου κατάθεση ενώπιον της Εκτελεστι¬ 
κής Επιτροπής κατά την ημέρα και ώρα διενέργειας 

του διαγωνισμού, επίσης μπορούν να αποστέλλονται 
στην υπηρεσία με οποιονδήποτε τρόπο (ταχυδρομικώς 
με οουπθΓ κ.λπ., με συστημένη επιστολή) στην ακόλου¬ 
θη διεύθυνση: Οργανισμός Πολιτισμού Αθλητισμού και 
Νεολαίας Δήμου Αθηναίων Ακαδημίας 50 - Αθήνα 104 
32, υπό την προϋπόθεση να παραλαμβάνονται από το 
Γραφείο του ΟΠΑΝΔΑ μέχρι την προηγούμενη της δι¬ 
ενέργειας του Διαγωνισμού. 

• Τα έξοδα δημοσίευσης θα βαρύνουν τον Ανάδοχο. 

Αθήνα, 19 Ιουνίου 2012 

Η Πρόεδρος του Δ.Σ. 

ΠΑΝΑΓΙΩΤΑ X. ΨΑΡΑΚΗ 

-♦- 

( 2 ) 

ΟΡΓΑΝΙΣΜΟΣ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ 
ΝΕΟΛΑΙΑΣ ΔΗΜΟΥ ΑΘΗΝΑΙΩΝ 

Αριθμ. 8138 

Η Πρόεδρος του Οργανισμού Πολιτισμού Αθλητισμού 
και Νεολαίας Δήμου Αθηναίων προκηρύσσει Δημόσιο 
Μειοδοτικό Διαγωνισμό με σφραγισμένες προσφορές, 
και συμπλήρωση τιμολογίου για την εκτέλεση της εργα¬ 
σίας «Συντήρηση και επισκευή ηλεκτρομηχανολογικών 
εγκαταστάσεων κτιρίων του Οργανισμού Πολιτισμού 
Αθλητισμού και Νεολαίας» σύμφωνα με τις Τεχνικές 
προδιαγραφές και τους όρους που υπάρχουν στην 
μελέτη της Δ/νσης των Οικονομικών Υπηρεσιών του 
Οργανισμού Πολιτισμού Αθλητισμού και Νεολαίας του 
Δήμου Αθηναίων με αριθ. 484/8011/15.6.2012 και θα διε- 
ξαχθεί στις 4/7/2012 ημέρα Τετάρτη και από ώρας 13:00 
ως 13:30, σύμφωνα με τις διατάξεις του Π.Δ. 28/1980, 
Ν. 3463/06. 

• Η επιλογή του αναδόχου θα γίνει σύμφωνα με τη 
χαμηλότερη τιμή. 

• Στην δημοπρασία γίνονται δεκτοί αναγνωρισμένοι 
επαγγελματίες οι οποίοι ασχολούνται με το αντικείμενο 
και παρέχουν εγγυήσεις για την σωστή εκτέλεση του 
έργου 

• Βασικοί όροι συμμετοχής των υποψηφίων: 

α) Εγγυητική Επιστολή Συμμετοχής στο Διαγωνισμό 
ορίζεται σε 3.445,71 € για ποσό ίσο με το 2% του Ενδει¬ 
κτικού Προϋπολογισμού συμπερ. ΦΠΑ 23% και βεβαιώ¬ 
νεται με την προσκόμιση γραμματίου ίσου ποσού του 
ΤΠΚΔ ή εγγυητικής επιστολής αναγνωρισμένης Τράπε¬ 
ζας ή του ΤΣΜΕΔΕ που να έχει συνταχθεί σύμφωνα με 
τον τρόπο που ισχύει για το Δημόσιο 

β. Βεβαίωση εγγραφής του στο οικείο Επιμελητήριο 
ή την επαγγελματική οργάνωση στην οποία πρέπει να 
ανήκει, εκδόσεως το πολύ εντός του τελευταίου εξα¬ 
μήνου πριν την ημερομηνία του διαγωνισμού (άρθρο 17 
παρ. 2 του Π.Δ. 28/80). 

γ. Φάκελο σφραγισμένο, περιέχοντα την προσφορά, 
πάνω στην οποία επικολλάται το ανάλογο προς τον 
Προϋπολογισμό ένσημο του ΤΣΜΕΔΕ και χαρτόσημο. Ο 
φάκελος θα γράφει εξωτερικά: ονοματεπώνυμο, πατρώ¬ 
νυμο, και την διεύθυνση του διαγωνιζομένου. 

δ. Στοιχεία που να αποδεικνύουν εμπειρία του συμ- 
μετέχοντος σε παρόμοιες εργασίες (π.χ. βεβαιώσεις 
κ.λπ.). 

ε. Υπεύθυνη δήλωση του Ν. 1599/1986 ότι: 

- έλαβε πλήρη γνώση των όρων του παρόντος και 
τους αποδέχεται ανεπιφύλακτα και 


- δεν έχει αποκλεισθεί η συμμετοχή του από διαγω¬ 
νισμούς των Ο.Τ.Α. 

στ. Πιστοποιητικό αρμόδιας δικαστικής ή διοικητικής 
αρχής, ότι δεν τελεί υπό πτώχευση, εκκαθάριση ή ανα¬ 
γκαστική διαχείριση, ούτε έχει κατατεθεί αίτηση για 
τα ανωτέρω. Επίσης ο διαγωνιζόμενος που είναι νομικό 
πρόσωπο, πρέπει να προσκομίσει εκτός των ανωτέρω 
επιπλέον πιστοποιητικό μη λύσεως από το οποίο θα 
εμφαίνονται οι σχετικές τροποποιήσεις της νομικής 
μορφής. Άπαντα τα ανωτέρω πιστοποιητικά πρέπει να 
έχουν εκδοθεί το πολύ εντός του τελευταίου εξαμήνου 
προ της διενέργειας του διαγωνισμού. 

Οι διαγωνιζόμενοι, εφόσον είναι: 

1. Φυσικά πρόσωπα παρίστανται αυτοπροσώπως. 

2. Προσωπικές εταιρείες, εταιρείες περιορισμένης ευ¬ 
θύνης (Ε.Π.Ε), Ομόρρυθμες η Ετερόρρυθμες εταιρείες 
(Ο.Ε.) και (Ε.Ε), εκπροσωπούνται από τον διαχειριστή 
τους αυτοπροσώπως η από άλλο νόμιμα εξουσιοδοτη¬ 
μένο πρόσωπο, ενώ ανώνυμες εταιρείες (Α.Ε.) 

εκπροσωπούνται από μέλος του διοικητικού συμβου¬ 
λίου η από άλλο νόμιμα εξουσιοδοτημένο πρόσωπο. 
Ειδικότερα, επί ποινή αποκλεισμού, η εκπροσώπηση 
γίνεται ως ακολούθως: 

α) Οι Α.Ε., εκπροσωπούνται στο διαγωνισμό από μέλος 
του διοικητικού τους συμβουλίου (προσκομίζοντας επι¬ 
κυρωμένο αντίγραφο του καταστατικού με πρόσφατο 
πιστοποιητικό τροποποιήσεων, καθώς και το Φύλλο της 
Εφημερίδας της Κυβερνήσεως, από όπου θα προκύπτει 
η σύνθεση του διοικητικού συμβουλίου) ή από άλλο νό¬ 
μιμα εξουσιοδοτημένο πρόσωπο (προσκομίζοντας επι¬ 
κυρωμένο αντίγραφο του καταστατικού με πρόσφατο 
πιστοποιητικό τροποποιήσεων, καθώς και το Φύλλο της 
Εφημερίδας της Κυβερνήσεως από όπου θα προκύπτει 
ο έχων την εξουσία εκπροσώπησης και η δυνατότητα 
αυτού να εξουσιοδοτήσει τρίτο πρόσωπο για εκπροσώ¬ 
πηση της εταιρείας στον διαγωνισμό). Εφόσον υπάρχει, 
σύμφωνα με το καταστατικό, η σχετική δυνατότητα εκ¬ 
προσώπησης της εταιρείας από τρίτο πρόσωπο, πρέπει 
να προσκομίζεται, επιπλέον, είτε σχετική εξουσιοδοτική 
πράξη του Δ.Σ., της εταιρείας (αν η εκπροσώπηση ανήκει 
συλλογικά στο Δ.Σ.), υπογεγραμμένη από τον Πρόεδρο 
του Δ.Σ., και με την σφραγίδα της εταιρείας, είτε, σε 
περίπτωση που η εκπροσώπηση ανήκει κατά το κα¬ 
ταστατικό σε συγκεκριμένο πρόσωπο, εξουσιοδότηση 
από τον έχοντα την εξουσία εκπροσωπήσεως προς τον 
τρίτο, με βεβαίωση του γνησίου της υπογραφής από 
αρμόδια αρχή, ως και ταυτότητα του φυσικού προσώπου 
που παρίσταται ως εκπρόσωπος της εταιρείας. 

β) Οι Ε.Π.Ε., οι Ο.Ε., και Ε.Ε., εκπροσωπούνται από το 
Διαχειριστή τους (προσκομίζοντας επικυρωμένο αντί¬ 
γραφο του καταστατικού με πρόσφατο πιστοποιητικό 
τροποποιήσεων, καθώς και το Φύλλο της Εφημερίδας 
της Κυβερνήσεως, από όπου θα προκύπτει ο έχων την 
εξουσία εκπροσώπησης) ή άλλο νόμιμα εξουσιοδοτημέ¬ 
νο πρόσωπο (προσκομίζοντας επικυρωμένο αντίγραφο 
του καταστατικού με πρόσφατο πιστοποιητικό τροπο¬ 
ποιήσεων, καθώς και το Φύλλο της Εφημερίδας της Κυ¬ 
βερνήσεως, από όπου θα προκύπτει ο έχων την εξουσία 
εκπροσώπησης και η δυνατότητα αυτού να εξουσιοδο¬ 
τήσει τρίτο πρόσωπο για εκπροσώπηση της εταιρείας 
στο διαγωνισμό. Μόνον οι Ε.Π.Ε., υποχρεούνται να προ¬ 
σκομίσουν το Φ.Ε.Κ.). Εφόσον υπάρχει, σύμφωνα με το 
καταστατικό, η σχετική δυνατότητα εκπροσώπησης της 
εταιρείας από τρίτο πρόσωπο πλην του διαχειριστή, 

πρέπει να προσκομίζεται, επιπλέον, εξουσιοδότηση από 
τον έχοντα την εξουσία εκπροσώπησης, προς τον τρίτο, 
με βεβαίωση του γνήσιου της υπογραφής από αρμόδια 
διοικητική αρχή, ως και ταυτότητα του φυσικού προσώ¬ 
που που παρίσταται ως εκπρόσωπος της εταιρείας. 

γ) Τα φυσικά πρόσωπα, αυτοπροσώπως, προσκομίζο¬ 
ντας ταυτότητα, ή εξουσιοδοτώντας νόμιμα άλλο φυσικό 
πρόσωπο, το οποίο προσκομίζει την ταυτότητά του. 

Η επίδοση προσφοράς από τον διαγωνιζόμενο είναι 
απόδειξη ότι έλαβε υπόψη κατά τη σύνταξη της προσφο¬ 
ράς αυτής τις γενικές και ειδικές συνθήκες και όρους 
των εργασιών, τα συμβατικά στοιχεία της αντίστοιχης 
μελέτης, καθώς και τα των χώρων, στους οποίους θα 
γίνει η εκτέλεση των εργασιών. 

Οι προσφορές δεν πρέπει να έχουν σβησίματα, διορ¬ 
θώσεις με διορθωτικό υγρό ή ξυσίματα. Κάθε διόρθω¬ 
ση θα πρέπει να γίνεται με διαγραφή και μονογραφή 
τιθέμενη παραπλεύρως από τον συμμετέχοντα, άλλως 
δεν γίνεται δεκτή και απορρίπτεται. Αντιπροσφορές 
δεν γίνονται δεκτές και απορρίπτονται, όπως επίσης 
δεν γίνονται δεκτές και απορρίπτονται οι πολλαπλές 
προσφορές. Κανένα από τα έγγραφα για τη συμμετοχή 
στο διαγωνισμό, ούτε η προσφορά, δεν επιτρέπεται να 
αποσταλούν με τηλεομοιοτυπία (ΡΑΧ), για λόγους δια¬ 
σφάλισης συνθηκών ισότιμου συναγωνισμού και προς 
αποφυγή διαρροής πληροφοριών. 

• Η παρούσα μελέτη αφορά την εκτέλεση εργασίας 
συντήρησης και επισκευής των υπαρχόντων ηλεκτρο- 
μηχανολογικών εγκαταστάσεων σε κτίρια του Οργανι¬ 
σμού Πολιτισμού Αθλητισμού και Νεολαίας του Δήμου 
Αθηναίων για το 2012 

- τα συστήματα κλιματισμού 

- οι εγκαταστάσεις θέρμανσης 

- συστήματα πυρόσβεσης και πυροσβεστικά μέσα 

- συστήματα πυρανίχνευσης και πυρασφάλειας και 
συστήματα ασφάλειας 

- σύστημα αυτομάτου ελέγχου ΒΜ3 

- ηλεκτροκίνητοι μηχανισμοί 

- συστήματα παρακολούθησης με κάμερες ΟΟΤ\/ 

• Οι προσφορές ισχύουν και δεσμεύουν τους συμ- 
μετέχοντες για 60 ημέρες από την ημερομηνία δημο- 
πράτησης. 

• Αντιπροσφορές δεν γίνονται δεκτές και αν υποβλη¬ 
θούν απορρίπτονται. 

• Ο προϋπολογισμός της δαπάνης ανέρχεται στο 
ποσό των 172.285,30 €, συμπ. Φ.Π.Α. 23% που θα επιβα¬ 
ρύνουν τον κωδικό Κ.Α. 6261.001 του προϋπολογισμού 
του ΟΠΑΝΔΑ οικονομικού έτους 2012. Πληροφορίες για 
τον διαγωνισμό παρέχονται από την Δ/νση Τεχνικών 
Υπηρεσιών του ΟΠΑΝΔΑ Ακαδημίας 50, - 1ος ορ. (τηλ. 
210 3641337) κατά τις εργάσιμες ημέρες και ώρες. 

• Τα έξοδα δημοσίευσης θα βαρύνουν τον Ανάδοχο. 

Αθήνα, 19 Ιουνίου 2012 

Η Πρόεδρος του Δ.Σ. 

ΠΑΝΑΓΙΩΤΑ X. ΨΑΡΑΚΗ 
-♦- 

(3) 

ΓΕΝΙΚΟ ΝΟΣΟΚΟΜΕΙΟ ΝΙΚΑΙΑΣ - ΠΕΙΡΑΙΑ 
«ΑΓΙΟΣ ΠΑΝΤΕΛΕΗΜΩΝ» 

Αριθμ. 26266 

Το Γενικό Νοσοκομείο Νίκαιας «ΑΓΙΟΣ ΠΑΝΤΕΛΕΗ¬ 


ΜΩΝ» έχοντας υπόψιν τις διατάξεις του Ν. 2286/95 (ΦΕΚ 
19/95) «Προμήθειες του Δημοσίου Τομέα και ρυθμίσεις 
συναφών θεμάτων», του Ν. 2955/01 «Προμήθειες Νοσοκο¬ 
μείων και λοιπών μονάδων Υγείας των Πε.Σ.Υ. και άλλες 
διατάξεις», του Π.Δ. 118/07 (ΦΕΚ 150/07) «Κανονισμός 
Προμηθειών Δημοσίου», του Π.Δ. 60/07 (ΦΕΚ 64/07) «Προ¬ 
σαρμογή της Ελληνικής Νομοθεσίας στις διατάξεις της 
Οδηγίας 2004/17/ΕΚ, όπως τροποποιήθηκε με την Οδηγία 
2005/51/ΕΚ της Επιτροπής και την Οδηγία 2005/75/ΕΚ 
του Ευρωπαϊκού Κοινοβουλίου και του Συμβουλίου της 
16ης-11-05» και του Ν. 3580/07 «Προμήθειες Φορέων επο- 
πτευομένων από το Υπουργείο Υγείας και Κοινωνικής 
Αλληλεγγύης και άλλες διατάξεις» όπως τροποποιήθηκε 
με το Ν. 3846/2010, άρθρο 24, προκηρύσσει: 

Δημόσιο Ανοικτό Διαγωνισμό, με γραπτές σφραγι¬ 
σμένες προσφορές και κριτήριο κατακύρωσης την χα¬ 
μηλότερη τιμή: 

στις 24-07-2012, ημέρα Τρίτη και ώρα 10:00 π.μ. 

για την προμήθεια ΔΙΑΦΟΡΩΝ ΙΑΤΡΙΚΩΝ ΣΥΣΚΕΥΩΝ 
ΚΑΙ ΠΡΟΪΟΝΤΩΝ, για την κάλυψη των αναγκών του Νο¬ 
σοκομείου, προϋπολογισθείσας δαπάνης 117.000,00 € 
συμπεριλαμβανομένου του Φ.Π.Α. 

Ο διαγωνισμός θα διενεργηθεί στο Γ ραφείο Προμη¬ 
θειών του Νοσοκομείου. 

Η διακήρυξη Νο 35/2012 μπορεί να παραλαμβάνεται 
όλες τις εργάσιμες ημέρες από 8:00 π.μ. έως 13:30 μ.μ. 
από το Γ ραφείο Προμηθειών του Νοσοκομείου. 

Για κάθε άλλη πληροφορία οι ενδιαφερόμενοι μπορούν 
να απευθύνονται στο Γ ραφείο Προμηθειών κάθε εργάσι¬ 
μη ημέρα και ώρα, και στο τηλέφωνο 213 20.77.407-408. 

Νίκαια, 15 Ιουνίου 2012 

Ο Διοικητής 
ΧΡΗΣΤΟΣ ΡΕΣΣΟΣ 

-♦- 

(4) 

ΠΕΡΙΦΕΡΕΙΑ ΚΡΗΤΗΣ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 

Ανακοινώνουμε ότι η Δ/νση Τεχνικών'Εργων Π.Ε. Ηρα¬ 
κλείου διακηρύσσει την με ανοικτή δημοπρασία επιλογή 
αναδόχου για την κατασκευή του έργου: 

«Συντήρηση και αποκατάσταση τμημάτων του οδι¬ 
κού δικτύου του Δήμου Χερσονήσου Ν. Ηρακλείου Κρή¬ 
της». 

ΠΡΟΫΠΟΛΟΓΙΣΜΟΣ: 300.000,00 €. 

ΧΡΗΜΑΤΟΔΟΤΗΣΗ: Έγκριση διάθεσης πίστωσης πο¬ 
σού τριακοσίων χιλιάδων ευρώ 300.000,00 € από τους 
πόρους της Τ.Ε.Ο. Α.Ε. 

Το έργο ανήκει στην κατηγορία ΟΔΟΠΟΙΙΑΣ, με προ¬ 
ϋπολογισμό 241.032.36 € (δαπάνη εργασιών, ΓΕ και ΟΕ 
28% και απρόβλεπτα και χωρίς την αναθεώρηση και 
το Φ.Π.Α.), 

Δημοπρατούσα Αρχή: Δ/νση Τεχνικών'Εργων Π.Ε. Ηρα¬ 
κλείου, οδός Μάρκου Μουσούρου 15, Ηράκλειο. 

Πληροφορίες: στο τηλέφωνο 2813-410216, ΡΑΧ 2810- 
342295 αρμόδιος υπάλληλος για επικοινωνία Ε. Φάί- 
τάκη. 

Αντικείμενο του έργου: Οι εργασίες που προτείνονται, 
αφορούν συντήρηση και αποκατάσταση τμημάτων του 
οδικού δικτύου του Δήμου Χερσονήσου όπως οδοστρω- 
σία και ασφαλτικά κ.λπ. 

Σύστημα Δημοπράτησης: Η οικονομική προσφορά των 
διαγωνιζομένων θα υποβληθεί με το σύστημα προσφο- 

ράς με ενιαίο ποσοστό έκπτωσης σύμφωνα με τις δια¬ 
τάξεις του άρθρου 5 του Ν. 3669/2008. 

Προθεσμίες εκτέλεσης του έργου: Προθεσμία εκτέ¬ 
λεσης του έργου είναι 180 ημέρες από την υπογραφή 
της σύμβασης. 

Απαιτούμενες εγγυήσεις συμμετοχής: Για την συμμε¬ 
τοχή στο διαγωνισμό κατατίθενται από τους διαγωνιζό- 
μενους, κατά τους όρους του άρθρου 24 του Ν. 3669/08, 
εγγυητικές επιστολές συμμετοχής, που ανέρχονται σε 
ποσοστό 2% επί του προϋπολογισμού της υπηρεσί¬ 
ας, χωρίς αναθεώρηση και Φ.Π.Α., ήτοι στο ποσό των 
4.820,65 ευρώ. Οι εγγυητικές επιστολές απευθύνονται 
είτε στην υπηρεσία που διεξάγει το διαγωνισμό, είτε 
στο φορέα κατασκευής, είτε στον κύριο του έργου, σε 
περίπτωση διαγωνιζόμενης κοινοπραξίας πρέπει να εί¬ 
ναι κοινές υπέρ όλων των μελών της και θα έχουν ισχύ 
τουλάχιστον 7 μηνών από την ημερομηνία δημοπρά- 
τησης, συνοδευόμενες από επίσημη μετάφρασή τους 
στην Ελληνική. 

Δικαιούμενοι Συμμετοχής: 

Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη ΓΓΔΕ του 
Υ.ΠΕ.ΧΩ.Δ.Ε., εφόσον ανήκουν στην Α2 τάξη πτυχίου, 
κατηγορίας ΟΔΟΠΟΙΙΑΣ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.), 
ή από κράτη που έχουν υπογράψει τη συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανι¬ 
σμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου ΜΕΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Κοινοπραξίες Εργ. Επ. των παραπάνω περιπτώσεων 
α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
ΦΠΑ), εφόσον δεν καλείται στη δημοπρασία, αθροίζεται 
στον προϋπολογισμό της μεγαλύτερης κατηγορίας. 

Κάθε εργοληπτική επιχείρηση συμμετέχει, είτε μεμο¬ 
νωμένα, είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσεων 
κατ’ εφαρμογή της παρ. 9 του άρθρου 16 του ν. 3669/08 
(«κύρια κατηγορία»). Κατά τα λοιπά εφαρμόζονται οι 


ισχύουσες διατάξεις για την συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Τόπος και χρόνος παράδοσης προσφορών: Οι φάκελοι 
προσφορών πρέπει να επιδοθούν στην αρμόδια επιτρο¬ 
πή που θα συνεδριάσει για το σκοπό αυτό την Τρίτη 
10/7/2012, ώρα 10:00 π.μ. (λήξη επίδοσης προσφορών) 
στα γραφεία της Δ.Τ.Ε.Π.Ε. Ηρακλείου (Μ. Μουσούρου 
15, Ηράκλειο). 

Κάθε υποβαλλόμενη προσφορά δεσμεύει το συμμε- 
τέχοντα στο διαγωνισμό κατά τη διάταξη του άρθρου 
24 παρ. 2 του Ν. 3669/08, για διάστημα επτά μηνών, από 
την ημερομηνία υποβολής των προσφορών. 

Γλώσσα διαγωνισμού: Όλα τα στοιχεία για τον υπόψη 
διαγωνισμό πρέπει να είναι στην Ελληνική γλώσσα ή 
νομίμως μεταφρασμένα. 

Παραλαβή τευχών: Οι ενδιαφερόμενοι μπορούν να πα¬ 
ραλάβουν τα συμβατικά τεύχη του διαγωνισμού από 
την έδρα της Δ.Τ.Ε.Π.Ε.Η., οδός Μάρκου Μουσούρου 15 
στο Ηράκλειο, μέχρι τις 29/6/2012. Για την παραλαβή 
των τευχών οι ενδιαφερόμενοι καταβάλλουν τη δαπάνη 
αναπαραγωγής τους, που ανέρχεται σε 10,00 ευρώ και 
μπορούν να αποσταλούν ταχυδρομικώς σε αυτούς με 
έξοδά τους. 

Λοιπές Πληροφορίες: Ισχύουσα νομοθεσία είναι η ελ¬ 
ληνική όπως έχει εναρμονισθεί με τις σχετικές οδηγίες 
της Ε.Ε., απαιτούμενη οικονομική και χρηματοπιστωτική 
καθώς και τεχνική ικανότητα σύμφωνα με τα σχετικά 
άρθρα της αναλυτικής διακήρυξης. Αλλες σχετικές πλη¬ 
ροφορίες δίνονται κάθε εργάσιμη ημέρα και ώρα από 
την Δημοπρατούσα αρχή (Δ/νση και τηλέφωνα αναφέ- 
ρονται παραπάνω). 

Το αποτέλεσμα της δημοπρασίας θα εγκριθεί από την 
Οικονομική Επιτροπή Περιφέρειας Κρήτης. 

Η παρούσα περίληψη διακήρυξης επέχει θέση μόνον 
ανακοίνωσης και δεν υποκαθιστά την αναλυτική διακή¬ 
ρυξη του διαγωνισμού. 

Αν για οποιονδήποτε λόγο δεν διεξαχθεί η δημοπρα¬ 
σία, την προαναφερθείσα ημερομηνία ή αν διεξαχθεί 
μεν αλλά δεν κατατεθεί καμιά προσφορά, έχει εξου¬ 
σιοδοτηθεί ο Δ/ντης Τεχν. Έργων ΠΈ. Ηρακλείου, από 
την οικονομική επιτροπή της Περιφέρειας Κρήτης να 
καθορίσει τη νέα ημερομηνία δημοπράτησης του έργου, 
σύμφωνα με τη παρ. 8 του άρθρου 4 του Ν. 3481/06 
και το άρθρο 18 της Διακήρυξης της Δημοπρασίας. Η 
εξουσιοδότηση περιλαμβάνει και τον καθορισμό νέας 
ημερομηνίας διεξαγωγής της δημοπρασίας αν και τη 
δεύτερη ημερομηνία του διαγωνισμού δεν διεξαχθεί ή 
δεν υποβληθεί καμία προσφορά. 

Ηράκλειο, 20 Ιουνίου 2012 

Ο Διευθυντής κ.α.α. 

Η Τμηματάρχης 
ΧΑΡΑ ΠΑΡΑΣΥΡΗ 
-♦- 

(5) 

ΠΕΡΙΦΕΡΕΙΑΚΗ ΕΝΟΤΗΤΑ ΚΙΛΚΙΣ 
Δ/ΝΣΗ ΤΕΧΝΙΚΩΝ ΕΡΓΩΝ 

Αριθμ. οικ.225453/1810 

1. Η Περιφέρεια Κεντρικής Μακεδονίας δια της Οικονο¬ 
μικής Επιτροπής ως Προϊσταμένης Αρχής και την Δ.Τ.Ε./ 
ΠΈ. Κιλκίς, προκηρύσσει ανοιχτό διαγωνισμό για την 
ανάθεση του έργου «Ασφαλτόστρωση οδού πρόσβασης 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


από Ν.Ε.Ο. Κιλκίς - Ροδόπολης προς μεθοριακό σταθμό 
Δοϊράνης», με προϋπολογισμό 700.000,00 ευρώ. 

Το έργο συντίθεται από τις ακόλουθες κατηγορίες 
εργασιών: 

α) κατηγορία ΟΔΟΠΟΙΙΑΣ, με προϋπολογισμό 
564.784,06 ευρώ (δαπάνη εργασιών, ΓΕ και ΟΕ, απρό¬ 
βλεπτα και δαπάνη ασφάλτου). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ.) από την έδρα της υπηρεσίας Αν- 
δρέα Παπανδρέου 3 - Διοικητήριο, 61100, Κιλκίς, μέχρι 
τις 12-07-2012, ημέρα Πέμπτη. Η διακήρυξη του έργου 
έχει συνταχθεί κατά το εγκεκριμένο από τον Υπουργό 
ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 2341353257, ΕΑΧ επικοι¬ 
νωνίας 2341079714, αρμόδιος υπάλληλος για επικοινωνία 
Γρηγοριάδης Νικόλαος. 

3. Ο διαγωνισμός θα διεξαχθεί στις 17-07-2012, ημέ¬ 
ρα Τρίτη και ώρα 10.00 π.μ. και το σύστημα υποβολής 
προσφορών είναι με επί μέρους ποσοστά έκπτωσης του 
άρθρου 6 του Ν. 3669/2008. 

4. Στο διαγωνισμό γίνονται δεκτοί: 

α) ημεδαποί διαγωνιζόμενοι, μεμονωμένοι, εγγεγραμ¬ 
μένοι στο Μ.Ε.ΕΠ., που καλύπτουν τις κατηγορίες και 
τάξεις του έργου, ήτοι: 1η ή 2η ή 3η τάξη στην κατη¬ 
γορία ΟΔΟΠΟΙΪΑΣ, 

β) αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα πα¬ 
ρόμοια (ποιοτικά και ποσοτικά) με το δημοπρατούμενο. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 11.296,00 ευρώ και 
ισχύ τουλάχιστον 300 ημερών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι 270 ημέρες. 

6. Το έργο χρηματοδοτείται από Πιστώσεις του 
Π.Δ.Ε. της Περιφέρειας Κ. Μακεδονίας (ΣΑΕΠ 008/ 
Κ.Ε.2012ΕΠ00800016). Προκαταβολή δε θα χορηγηθεί 
και έχει εκδοθεί η με αριθμ. 179749/οικ.2031/17-05-2012 
απόφαση Υποχρέωσης Ανάληψης Πίστωσης 700.000,00 
ευρώ, για το έτος 2012. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή/Π.Κ.Μ. 

Κιλκίς, 20 Ιουνίου 2012 

Ο Πρόεδρος της Οικονομικής Επιτροπής - 
Αντιπεριφερειάρχης 

ΔΙΟΝΥΣΗΣ ΨΩΜΙΑΔΗΣ 

-♦- 

( 6 ) 

ΠΕΡΙΦΕΡΕΙΑΚΗ ΕΝΟΤΗΤΑ ΚΙΛΚΙΣ 
Δ/ΝΣΗ ΤΕΧΝΙΚΩΝ ΕΡΓΩΝ 

Αριθμ. οικ.225447/1809 

1. Η Περιφέρεια Κεντρικής Μακεδονίας δια της Οι¬ 
κονομικής Επιτροπής ως Προϊσταμένης Αρχής και την 
Δ.Τ.Ε./Π.Ε. Κιλκίς, προκηρύσσει ανοιχτό διαγωνισμό για 
την ανάθεση του έργου «Συντήρηση Εθνικού Οδικού 
Δικτύου Π.Ε. Κιλκίς Έτους 2012», με προϋπολογισμό 
250.000,00 ευρώ. 

Το έργο συντίθεται από τις ακόλουθες κατηγορίες 
εργασιών: 

α) κατηγορία ΟΔΟΠΟΙΪΑΣ, με προϋπολογισμό 199.568,21 
ευρώ (δαπάνη εργασιών, ΓΕ και ΟΕ, απρόβλεπτα και 
δαπάνη ασφάλτου). 


2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λ.π) από την έδρα της υπηρεσίας Αν- 
δρέα Παπανδρέου 3 - Διοικητήριο, 61100, Κιλκίς, μέχρι 
τις 05-07-2012, ημέρα Πέμπτη. Η διακήρυξη του έργου 
έχει συνταχθεί κατά το εγκεκριμένο από τον Υπουργό 
ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 2341353257, ΡΑΧ επικοι¬ 
νωνίας 2341079714, αρμόδιος υπάλληλος για επικοινωνία 
Γ ρηγοριάδης Νικόλαος. 

3. Ο διαγωνισμός θα διεξαχθεί στις 10-07-2012, ημέρα 
Τρίτη και ώρα 10.00 π.μ. και το σύστημα υποβολής προ¬ 
σφορών είναι με ενιαίο ποσοστό έκπτωσης του άρθρου 5 
του Ν. 3669/2008. 

4. Στο διαγωνισμό γίνονται δεκτοί: 

α) ημεδαποί διαγωνιζόμενοι, μεμονωμένοι, εγγεγραμ¬ 
μένοι στο Μ.Ε.ΕΠ., που καλύπτουν τις κατηγορίες και 
τάξεις του έργου, ήτοι: Α2 ή 1η ή 2η τάξη στην κατηγορία 
ΟΔΟΠΟΙΪΑΣ, 

β) αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα πα¬ 
ρόμοια (ποιοτικά και ποσοτικά) με το δημοπρατούμενο. 

5. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 3.992,00 ευρώ και 
ισχύ τουλάχιστον 300 ημερών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι 270 ημέρες. 

6. Το έργο χρηματοδοτείται από Πιστώσεις του 
Π.Δ.Ε. της Περιφέρειας Κ. Μακεδονίας (ΣΑΕΠ 008/ 
Κ.Ε.2012ΕΠ00800030). Προκαταβολή δε θα χορηγηθεί 
και έχει εκδοθεί η με αριθμ. 179746/οικ.2030/17-05-2012 
απόφαση Υποχρέωσης Ανάληψης Πίστωσης 250.000,00 
ευρώ, για το έτος 2012. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή/Π.Κ.Μ. 

Κιλκίς, 20 Ιουνίου 2012 

Ο Πρόεδρος της Οικονομικής Επιτροπής - 
Αντιπεριφερειάρχης 
ΔΙΟΝΥΣΗΣ ΨΩΜΙΑΔΗΣ 

-♦- 

(7) 

ΟΡΓΑΝΙΣΜΟΣ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ 
ΝΕΟΛΑΙΑΣ ΔΗΜΟΥ ΑΘΗΝΑΙΩΝ 

Αριθμ. 8136 

Η Πρόεδρος του ΟΡΓΑΝΙΣΜΟΥ ΠΟΛΙΤΙΣΜΟΥ ΑΘΛΗ¬ 
ΤΙΣΜΟΥ ΚΑΙ ΝΕΟΛΑΙΑΣ ΔΗΜΟΥ ΑΘΗΝΑΙΩΝ προκηρύσ¬ 
σει Πρόχειρο Μειοδοτικό Διαγωνισμό με σφραγισμένες 
προσφορές για την προμήθεια «ψηφιακά εκτυπωμένων 
προωθητικών υλικών, όαηπβΓε, αφισών, λαβάρων και 
πινακίδων για τις εκδηλώσεις του ΟΠΑΝΔΑ, σύμφω¬ 
να με τις Τεχνικές προδιαγραφές και τους όρους που 
υπάρχουν στην μελέτη της Δ/νσης των Οικονομικών 
Υπηρεσιών του Οργανισμού Πολιτισμού Αθλητισμού και 
Νεολαίας με αριθ. 8047/18.6.2012 και θα διεξαχθεί στις 
28/6/2012 ημέρα Πέμπτη και από ώρας 10:00 ως 10:30, 
σύμφωνα με τις διατάξεις του ΕΚΠΟΤΑ, Ν. 3463/06. 

Η επιλογή του αναδόχου θα γίνει σε όποιον προσφέρει 
τη χαμηλότερη τιμή. 

Στο διαγωνισμό γίνονται δεκτοί φυσικά και νομικά 
πρόσωπα, συνεταιρισμοί, καθώς και ενώσεις προμηθευ¬ 
τών εφόσον για τις τελευταίες συντρέχουν οι προϋπο¬ 
θέσεις του άρθρου 8 του ΕΚΠΟΤΑ 




ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

Οι ενδιαφερόμενοι οφείλουν να υποβάλουν μαζί με 
την προσφορά τους τα εξής δικαιολογητικά: 

α. Εγγυητική Επιστολή Συμμετοχής στο Διαγωνισμό 
αναγνωρισμένης ημεδαπής ή εδρεύουσας σε χώρα της 
Ε.Ε. Τράπεζας ή ΤΣΜΕΔΕ ή γραμμάτιο συστάσεως πα¬ 
ρακαταθήκης του ΤΠΚΔ για ποσό ίσο με το 5% του 
Ενδεικτικού Προϋπολογισμού, συμπ. Φ.Π.Α. 23% (Αρθρο 
26 παρ. 1 του ΕΚΠΟΤΑ) η οποία θα συνταχθεί κατά τον 
τύπο που ισχύει για το Δημόσιο. Η παρούσα εγγυητική 
επιστολή θα αντικατασταθεί από τον ανακηρυχθέντα 
ανάδοχο με εγγυητική επιστολή καλής εκτέλεσης (άρ¬ 
θρο 7 της παρούσας). 

β. Πιστοποιητικό του Οικείου Επιμελητηρίου, που θα 
έχει εκδοθεί έξι (6) το πολύ μήνες πριν την ημερομηνία 
διενέργειας του διαγωνισμού. 

γ. Υπεύθυνη δήλωση του Ν. 1599/86, όπως ισχύει, με 
την οποία θα δηλώνεται ότι δεν υφίσταται νομικοί πε¬ 
ριορισμοί λειτουργίας της επιχείρησης και δεν έχει 
αποκλεισθεί η συμμετοχή της από διαγωνισμούς του 
Δημοσίου ή των ΟΤΑ. 

δ. Υπεύθυνη δήλωση του Ν. 1599/86, όπως ισχύει, με 
την οποία θα δηλώνεται ότι το φυσικό πρόσωπο συμμε- 
τέχων ή τα φυσικά πρόσωπα, που εκπροσωπούν νόμιμα 
το νομικό πρόσωπο δεν έχουν καταδικασθεί για αδίκημα 
σχετικό με την επαγγελματική τους δραστηριότητα, 
ότι δεν τελούν υπό πτώχευση, εκκαθάριση (μόνο τα 
νομικά πρόσωπα), αναγκαστική διαχείριση ή ανάλογη 
κατάσταση και ότι δεν τελούν σε διαδικασία κήρυξης 
ανάλογης κατάστασης. 

ε. Υπεύθυνη δήλωση του Ν. 1599/86, όπως ισχύει, με 
την οποία θα δηλώνεται ότι δέχεται ανεπιφύλακτα τους 
όρους της διακήρυξης. 

στ. Πιστοποιητικό, που εκδίδεται από αρμόδια κατά 
περίπτωση αρχή, από το οποίο να προκύπτει ότι οι δια- 
γωνιζόμενοι είναι ενήμεροι ως προς τις φορολογικές και 
ασφαλιστικές υποχρεώσεις τους κατά την ημερομηνία 
διενέργειας του διαγωνισμού. 

Σε περίπτωση που δεν κατατεθούν τα παραπάνω δι- 
καιολογητικά η προσφορά δεν θα γίνεται αποδεκτή. 

ζ. Υπεύθυνη δήλωση του Ν. 1599/86, όπως ισχύει, με 
την οποία θα δηλώνεται ότι έχουν την δυνατότητα να 
προβούν στα κάτωθι αναφερόμενα: 

• για ψηφιακές εκτυπώσεις: 

1. Εκτύπωση σε βινύλιο 

2. Εκτύπωση σε χαρτί 

3. Εκτύπωση σε αυτοκόλλητο 

4. Πλαστικοποίηση 

5. θερμοκόλληση-ράψιμο-μπουντούζια 

• Εφόσον οι προμηθευτές συμμετέχουν στο διαγω¬ 
νισμό με εκπρόσωπό τους άλλο φυσικό πρόσωπο ή 
τα νομικά πρόσωπα με τρίτο φυσικό πρόσωπο πέραν 
των νομίμων εκπροσώπων διαχειριστών κατά τα προ- 
βλεπόμενα στη νομοθεσία και στο οικείο καταστατικό, 
υποβάλλουν μαζί με την προσφορά βεβαίωση εκπρο¬ 
σώπησης βεβαιωμένου του γνήσιου της υπογραφής του 
εκπροσωπούμενου από αρμόδια δικαστική ή διοικητική 
αρχή ή συμβολαιογράφο (άρθρο 7 § 5 του ΕΚΠΟΤΑ). 

• Η παρούσα μελέτη αφορά την προμήθεια ψηφιακά 
εκτυπωμένων προωθητικών υλικών, όαηηοΓε, αφισών, 
λαβάρων και πινακίδων για τις ανάγκες των εκδηλώ¬ 
σεων του ΟΠΑΝΔΑ 

• Η παράδοση των παραπάνω ειδών θα είναι τμη¬ 
ματική ανάλογα με τις ανάγκες της υπηρεσίας και θα 


ολοκληρωθεί σε δώδεκα (12) μήνες από την επομένη 
υπογραφής της σύμβασης. 

• Οι προσφορές ισχύουν και δεσμεύουν τους προ¬ 
μηθευτές για 60 ημέρες από την επομένη της ημέρας 
διενέργειας του διαγωνισμού. 

• Αντιπροσφορές δεν γίνονται δεκτές και αν υποβλη¬ 
θούν απορρίπτονται ως απαράδεκτες. 

• Ο προϋπολογισμός της δαπάνης ανέρχεται στο 
ποσό των 37.224,13 €, συμπ. Φ.Π.Α. 23% Το ποσό των 
11.487,00 € θα καταλογισθεί στον προϋπολογισμό του 
οικονομικού έτους 2012 με Κ.Α. 6431.001 Φ15 Δ16, το δε 
υπόλοιπο 25.737,13 € στον αντίστοιχο κωδικό του 2013. 
Πληροφορίες για τον διαγωνισμό παρέχονται μέχρι και 
την προηγούμενη της ημέρας του διαγωνισμού από τα 
γραφεία του ΟΠΑΝΔΑ Ακαδημίας 50 - 1ος ορ. (τηλ. 210- 
3616674) κατά τις εργάσιμες ημέρες και ώρες. 

Αθήνα, 19 Ιουνίου 2012 

Η Πρόεδρος του Δ.Σ. 

ΠΑΝΑΓΙΩΤΑ X. ΨΑΡΑΚΗ 

- ♦ - 

( 8 ) 

ΟΡΓΑΝΙΣΜΟΣ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ 
ΝΕΟΛΑΙΑΣ ΔΗΜΟΥ ΑΘΗΝΑΙΩΝ 

Αριθμ. 8137 

Η Πρόεδρος του ΟΡΓΑΝΙΣΜΟΥ ΠΟΛΙΤΙΣΜΟΥ ΑΘΛΗ¬ 
ΤΙΣΜΟΥ ΚΑΙ ΝΕΟΛΑΙΑΣ ΔΗΜΟΥ ΑΘΗΝΑΙΩΝ προκηρύσ¬ 
σει Πρόχειρο Μειοδοτικό Διαγωνισμό με σφραγισμένες 
προσφορές για την προμήθεια 110.000 κιλών υγρού χλω¬ 
ρίου για την χλωρίωση του νερού των κολυμβητικών 
δεξαμενών (πισίνες) των κολυμβητηρίων του ΟΠΑΝΔΑ, 
προυπ. 54.120,00 € συμπ. ΦΠΑ 23% σύμφωνα με την Τε¬ 
χνική έκθεση, τη συγγραφή υποχρεώσεων της Δ/νσης 
των Οικονομικών Υπηρεσιών του Οργανισμού Πολιτι¬ 
σμού Αθλητισμού και Νεολαίας του Δήμου Αθηναίων 
με αριθ. 8039/18.6.2012 και θα διεξαχθεί στις 28/6/2012 
ημέρα Πέμπτη και από ώρας 11:00 ως 11:30, σύμφωνα με 
τις διατάξεις του ΕΚΠΟΤΑ, Ν. 3463/06. 

- Ο διαγωνισμός θα διεξαχθεί στο κεντρικό κτίριο του 
Οργανισμού Πολιτισμού Αθλητισμού και Νεολαίας του 
Δήμου Αθηναίων - Ακαδημίας 50 

- Στο διαγωνισμό μπορούν να συμμετέχουν φυσικά 
και νομικά πρόσωπα, καθώς και ενώσεις προμηθευτών, 
εφ’ όσον γί αυτές συντρέχουν οι προϋποθέσεις του 
άρθρου 8 του ΕΚΠΟΤΑ. 

Οι ενδιαφερόμενοι οφείλουν να υποβάλλουν μαζί με 
την προσφορά τους τα εξής δικαιολογητικά: 

α. Πιστοποιητικό του Οικείου Επιμελητηρίου, που θα 
έχει εκδοθεί έξι (6) το πολύ μήνες πριν την ημερομηνία 
διενέργειας του διαγωνισμού. 

β. Υπεύθυνη δήλωση του Ν. 1599/86, όπως ισχύει, με 
την οποία θα δηλώνεται ότι δεν υφίσταται νομικοί πε¬ 
ριορισμοί λειτουργίας της επιχείρησης και δεν έχει 
αποκλεισθεί η συμμετοχή της από διαγωνισμούς του 
Δημοσίου ή των ΟΤΑ. 

γ. Υπεύθυνη δήλωση του Ν. 1599/86, όπως ισχύει, με 
την οποία θα δηλώνεται ότι το φυσικό πρόσωπο συμμε- 
τέχων ή τα φυσικά πρόσωπα, που εκπροσωπούν νόμιμα 
το νομικό πρόσωπο δεν έχουν καταδικασθεί για αδίκημα 
σχετικό με την επαγγελματική τους δραστηριότητα, ότι 
δεν τελούν υπό πτώχευση, εκκαθάριση, αναγκαστική 
διαχείριση ή ανάλογη κατάσταση και ότι δεν τελούν σε 
διαδικασία κήρυξης ανάλογης κατάστασης. 

δ. Πιστοποιητικό, που εκδίδεται από αρμόδια κατά 
περίπτωση αρχή, από το οποίο να προκύπτει ότι οι δι- 
αγωνιζόμενοι είναι ενήμεροι ως προς τις φορολογικές 
υποχρεώσεις τους κατά την ημερομηνία διενέργειας 
του διαγωνισμού. 

Σε περίπτωση που δεν κατατεθούν τα παραπάνω δι- 
καιολογητικά η προσφορά δεν θα γίνεται αποδεκτή. 

Εφ’ όσον οι προμηθευτές συμμετέχουν στο διαγω¬ 
νισμό με εκπρόσωπό τους άλλο φυσικό πρόσωπο ή 
τα νομικά πρόσωπα με τρίτο φυσικό πρόσωπο πέραν 
των νομίμων εκπροσώπων διαχειριστών κατά τα προ- 
βλεπόμενα στη νομοθεσία και στο οικείο καταστατικό, 
υποβάλλουν μαζί με την προσφορά βεβαίωση εκπρο¬ 
σώπησης βεβαιωμένου του γνήσιου της υπογραφής του 
εκπροσωπούμενου από αρμόδια δικαστική ή διοικητική 
αρχή ή συμβολαιογράφο (άρθρο 7 § 5 του ΕΚΠΟΤΑ) 

• Δεν είναι απαραίτητη προϋπόθεση για τη συμμετοχή 
στον διαγωνισμό η κατάθεση δειγμάτων. 

• Ο Προμηθευτής στον οποίο θα γίνει η κατακύρωση 
της προμήθειας, υποχρεούται να καταθέσει κατά την 
υπογραφή της Σύμβασης εγγύηση καλής εκτέλεσης για 
ποσό ίσο με το 10% της συνολικής συμβατικής αξίας 
χωρίς το ΦΠΑ. 

Το περιεχόμενο της εγγύησης διαμορφώνεται κατά 
τον τρόπο που ορίζει η παράγραφος 2 του άρθρου 26 
του ΕΚ.ΠΟ.ΤΑ. 

• Οι προσφορές υποβάλλονται στην ελληνική γλώσσα 
μέσα σε σφραγισμένο φάκελλο 

Επί ποινή αποκλεισμού κανένα από τα ανωτέρω δι- 
καιολογητικά συμμετοχής στο διαγωνισμό, ούτε οι προ¬ 
σφορές δεν είναι δυνατόν να αποσταλούν με τηλεομοιο¬ 
τυπία (ΡΑΧ) εν όψει της διασφάλισης συνθηκών ισότιμου 
συναγωνισμού (αποφυγή διαρροής πληροφοριών). 

Οι προσφορές μπορεί να κατατίθενται ή να αποστέλ- 
λονται ταχυδρομικά στο Γραφείο του ΟΠΑΝΔΑ - Ακα¬ 
δημίας 50, 1ος ορ. - υπό την απαραίτητη προϋπόθεση 
όμως, ότι αυτές θα περιέρχονται στην Υπηρεσία μέχρι 
την προηγούμενη της ημερομηνίας διενέργειας του δι¬ 
αγωνισμού και θα πρωτοκολλούνται. 

Προσφορές που υποβάλλονται ή αποστέλλονται στην 
Υπηρεσία εκπρόθεσμα ή κατατίθενται στην Επιτροπή 
μετά την έναρξη της διαδικασίας αποσφράγισης, επι- 
στρέφονται χωρίς να αποσφραγισθούν. 


• Οι προσφορές ισχύουν και δεσμεύουν τους προ¬ 
μηθευτές για χρονικό διάστημα εξήντα (60) ημερών, 
το οποίο υπολογίζεται από την επομένη της ημέρας 
διενέργειας του διαγωνισμού. 

Δεν γίνονται δεκτές αντιπροσφορές. 

• Η προθεσμία για την περαίωση της προμήθειας ορί¬ 
ζεται σε (12) μήνες από την υπογραφή της σύμβασης. 

Παρατάσεις της παραπάνω προμήθειας δίδονται μόνο 
για εξαιρετικούς λόγους και εφ όσον δεν ευθύνεται ο 
προμηθευτής, με απόφαση του Διοικητικού Συμβουλίου 
μετά από σχετική αίτηση του προμηθευτή και πρόταση 
της αρμόδιας υπηρεσίας. 

• Η παράδοση του υγρού χλωρίου θα είναι τμηματική 
κατά τη διάρκεια ισχύος της προμήθειας και με ανε¬ 
φοδιασμό των ειδικών δεξαμενών υγρού χλωρίου του 
κολυμβητηρίου από κατάλληλο βυτιοφόρο όχημα (που 
θα πρέπει να πληρεί τις προδιαγραφές ασφαλείας για 
τη μεταφορά και τον ανεφοδιασμό). 

• Η παράδοση θα γίνεται εντός πέντε (5) ημερών από 
την ειδοποίηση της Υπηρεσίας. 

• Η κατακύρωση της προμήθειας θα γίνει σε όποιον 
προσφέρει τη χαμηλότερη τιμή, εφόσον κριθεί ότι η 
προσφορά του πληρεί τις συνημμένες Τεχνικές Προ¬ 
διαγραφές. 

• Το αποτέλεσμα του πρόχειρου διαγωνισμού θα 
εγκριθεί με απόφαση του Προέδρου του ΟΝΑ, ύστερα 
από γνωμοδότηση της αρμόδιας Επιτροπής διαγωνι¬ 
σμού. 

Ο προϋπολογισμός της δαπάνης ανέρχεται στο ποσό 
των 54.120,00 €, συμπ. Φ.Π.Α. 23% το ποσό των 18.210,00 € 
θα βαρύνει τον προϋπολογισμό οικονομικού έτους 2012 
με Κ.Α. 6633.001 το δε υπόλοιπο 35.910,00 € θα βαρύ¬ 
νει τον προϋπολογισμό του οικονομικού έτους 2013. 
Πληροφορίες για τον διαγωνισμό παρέχονται μέχρι και 
την προηγούμενη της ημέρας του διαγωνισμού από τα 
γραφεία του ΟΠΑΝΔΑ Ακαδημίας 50 - 1ος ορ. (τηλ. 210 
3616674) κατά τις εργάσιμες ημέρες και ώρες. 

- Τα έξοδα δημοσίευσης θα βαρύνουν τον Ανάδοχο. 

Αθήνα, 19 Ιουνίου 2012 

Η Πρόεδρος 
ΠΑΝΑΓΙΩΤΑ X. ΨΑΡΑΚΗ 

